Държавен вестник, бр. 95, 2009 г., стр. 25

БРОЙ  95	
Д Ъ Р Ж А В Е Н  В Е С Т Н И К 	
СТР.  25  
Чл. 58д. (1) Когато условията за регистрация 
са изпълнени и подадените документи отговарят 
на изискванията, органът по чл. 58г, ал. 1 се 
произнася по искането в едномесечен срок от 
датата на постъпването му.
(2) Когато представените документи по ал. 1 
не отговарят на изискванията или предоставе­
ната информация е недостатъчна, органът по 
чл. 58г, ал. 1 в 14-дневен срок от получаване 
на искането уведомява заявителя и му определя 
срок за отстраняване на нередовностите или 
за предоставяне на допълнителна информация, 
който започва да тече от деня на получаване 
на уведомлението.
(3) В срока, определен по ал. 2, заявите­
лят трябва да отстрани нередовностите или 
да предостави необходимата допълнителна 
информация, като при неизпълнение на това 
задължение органът по чл. 58г, ал. 1 отказва 
регистрацията.
(4) В едномесечен срок от отстраняване на 
нередовностите или от предоставяне на исканата 
допълнителна информация органът по чл. 58г, 
ал. 1 разглежда искането и приложените към 
него документи и се произнася по него.
Чл. 58е. (1) В сроковете по чл. 58д на­
чалникът на компетентната митница издава 
удостоверение за регистриран изпращач или 
мотивирано отказва регистрация. Непроизна­
сянето в срок се смята за отказ за регистрация.
(2) Отказът за регистрация подлежи на 
обжалване по реда на Административнопро­
цесуалния кодекс. 
(3) Удостоверението за регистрация се връчва 
на лицето след представяне на обезпечението 
по чл. 81б. 
(4) Правото на регистрирания изпращач да 
изпраща акцизни стоки под режим отложено 
плащане на акциз възниква от датата на връч­
ване на удостоверението за регистрация.
Чл. 58ж. Регистрираният изпращач е длъ­
жен да:
1. води отделна документална отчетност за 
акцизните стоки под режим отложено плащане 
на акциз;
2. уведомява писмено началника на митни­
цата за всяка промяна на данните в искането за 
регистрация в 14-дневен срок от настъпването є;
3. не допуска пълният размер на акциза, 
който е възникнал или който би могъл да 
възникне при прилагане на режима отложено 
плащане на акциз, да надвиши размера на 
предоставеното обезпечение.
Чл. 58з. (1) Органът по чл. 58г, ал. 1 пре­
кратява регистрацията:
1. по молба на регистрираното лице;
2. при прекратяване или ликвидация на 
регистрираното лице;
3. по своя инициатива, когато:
а) регистрираното лице не отговаря на из­
искванията по този закон, или
б) регистрираният изпращач не представи 
в определените срокове ново обезпечение, 
изисквано в случаите, когато е определен нов 
размер на обезпечението или когато обезпече­
нието е престанало да бъде валидно.
(2) Регистрацията се прекратява с решение 
на началника на компетентната митница, което 
подлежи на предварително изпълнение, освен 
ако съдът разпореди друго. 
(3) Решението по ал. 2 подлежи на обжал­
ване по реда на Административнопроцесуалния 
кодекс.“
§ 35. В чл. 59 се правят следните изменения 
и допълнения:
1. Алинея 1 се изменя така:
„(1) Производството на алкохол, алкохолни 
напитки и тютюневи изделия включва обработ­
ката и преработката на всякакъв вид суровини 
и материали, в резултат на което се получават 
или опаковат акцизни стоки.“
2. Създава се нова ал. 2:
„(2) Производството на енергийни продукти 
включва:
1. добива на нефт и природен газ;
2. преработката или рафинирането на нефт 
или битумни минерали, природен газ и други 
въглеводороди в газообразна форма с цел по­
лучаване на енергийни продукти;
3. друга обработка или преработка, изисква­
ща наличието на технологична инсталация за 
получаване на енергийни продукти, за които 
има определена акцизна ставка;
4. пълнене на втечнен нефтен газ (LPG) в 
бутилки, предназначени за използване като 
гориво за отопление;
5. опаковане и преопаковане на енергийни 
продукти.“
3. Досегашната ал. 2 става ал. 4.
§ 36. В чл. 60 се правят следните изменения:
1. Алинея 1 се изменя така:
„(1) Производството по чл. 59 се извърш­
ва само в данъчен склад за производство и 
складиране.“
2. Алинея 7 се отменя. 
§ 37. Създава се чл. 60а:
„Чл. 60а. (1) Допуска се производство на 
акцизни стоки извън данъчен склад в случаите, 
когато това производство е свързано с тестване 
или изпитване на машини, съоръжения или 
инсталации.
(2) За целите на ал. 1 лицата, които ще из­
вършват тестването или изпитването, предвари­
телно изпращат уведомление до компетентното 
митническо учреждение по местонахождение 
на обекта за осигуряване присъствието на 
митнически служител.
(3) Тестването или изпитването по ал. 1 
се извършва в присъствието на митнически 
служител при условия и по ред, определени с 
правилника за прилагане на закона.